Hemmeligheden bag luftige, tykke bananpandekager uden mel og bagepulver ligger i måden du pisker henholdsvis æggehvider og æggeblommer sammen på. Æggehvider og æggeblommer skal adskilles, og tilsættes dejen hver for sig. Start med at piske æggeblommerne sammen med de moste bananer og finvalsede havregryn. Pisk æggehviderne stive i en lille røreskål (du skal kunne vende skålen på hovedet), og vend forsigtigt æggehvidemassen ned i pandekagedejen med en dejskraber.